Եվրասիական տնտեսական միության անդամ երկրներ արտահանվող թարմ պտուղ-բանջարեղենի խմբաքանակի մաքսային ձևակերպումների համար անհրաժեշտ է ունենալ հետևյալ փաստաթղթերը՝ արտահանման հաշիվ-ապրանքագիր, պայմանագիր, որտեղ նշվում են ապրանքն արտահանողի և ստացողի (ԵԱՏՄ անդամ երկրի ռեզիդենտ իրավաբանական անձ կամ անհատ ձեռնարկատեր) անվանումները, հասցեները, ՀՎՀՀ-ն, ապրանքի նկարագիրը, քանակը, քաշը, արժեքը, տրանսպորտային (փոխադրման) փաստաթղթերը (CMR), ապրանքների ձեռքբերման փաստաթուղթը, բացակայության դեպքում` փաստաթղթեր, որոնք հաստատում են ապրանքների տիրապետման, օգտագործման և (կամ) տնօրինման իրավունքը, Սննդամթերքի անվտանգության պետական ծառայության կողմից տրամադրվող անվտանգության կամ բուսասանիտարական հավաստագիրը, որը, վերը նշված պայմանների պահպանման դեպքում, տրամադրվում է արագացված ընթացակարգով՝ 20 րոպեում, խմբաքանակի առևտրային փաստաթղթերից որևէ մեկի վրա «Товары Евразийского экономического союза» նշման առկայություն՝ հաստատված մատակարարի կամ փոխադրողի կողմից: